om Kommissionens udøvelse af delegerede beføjelser til at vedtage delegerede retsakter i henhold til artikel 18, stk. 2, i direktiv 2014/45/EU, artikel 7, stk. 2, i direktiv 1999/37/EF og artikel 22, stk. 2, i direktiv 2014/47/EU and Article 22(2) of Directive 2014/47/EU

·Tilpasning af bilag I, punkt 3, efter en positiv vurdering af omkostninger og fordele herved for så vidt angår listen over kontrolpunkter, metoder samt årsager til, at køretøjer ikke godkendes, og vurdering af mangler i tilfælde af ændringer af obligatoriske krav, der er relevante for typegodkendelse i Unionens sikkerheds- og miljølovgivning.

·Ajourføring af bilag I, punkt 3, i tilfælde af, at mere effektive kontrolmetoder bliver tilgængelige, uden at udvide listen over punkter, der skal kontrolleres.

·Ajourføring af betegnelserne for køretøjsklasser, hvis det er relevant i tilfælde af ændringer af køretøjsklasserne som følge af ændringer i lovgivningen om typegodkendelse uden at berøre kontrollens omfang og hyppighed.

Ved artikel 17 i direktiv 2014/45/EU, artikel 6 i direktiv 1999/37/EF som ændret ved forordning (EU) nr. 46/2014 og artikel 21 i direktiv 2014/47/EU er Kommissionen tillagt beføjelser til at vedtage delegerede retsakter. Disse beføjelser er blevet tillagt Kommissionen for en periode på 5 år fra den 19. maj 2014 og bør stiltiende forlænges for perioder af samme varighed.

Beføjelser i direktiv 2014/47/EU Beskrivelse af beføjelsen ifølge delegeret retsakt Artikel 21 ·Ajourføring af bilag IV, hvis det er hensigtsmæssigt, for at tage hensyn til ændringer mht. køretøjsklasser som følge af ændringer i lovgivningen om typegodkendelse, uden at dette berører dette direktivs anvendelsesområde. ·Ajourføring af bilag II, punkt 2, i tilfælde af, at forbedrede og mere effektive kontrolmetoder er blevet tilgængelige, uden at udvide listen over punkter, der skal kontrolleres. ·Tilpasning af bilag II, punkt 2, for så vidt angår listen over kontrolpunkter, metoder, årsager til ikke-godkendelse og vurdering af mangler i tilfælde af ændringer af obligatoriske krav, der er relevante for typegodkendelse i Unionens sikkerheds- og miljølovgivning.

Beføjelserne, jf. artikel 17 i direktiv 2014/45/EU som nævnt ovenfor, er ikke blevet udøvet. Grundet ændringerne af betegnelserne for køretøjsklasser som følge af ændringer i lovgivningen om typegodkendelse (forordning (EU) 2018/858) bør Kommissionen imidlertid udøve denne beføjelse til at vedtage en delegeret retsakt.

Kontrolmetoderne forblev uændrede, og der var derfor ikke behov for at udøve beføjelsen vedrørende dette punkt.

Endelig, efter at der er foretaget en positiv vurdering af omkostninger og fordele, for så vidt angår listen over kontrolpunkter, metoder, årsager til ikke-godkendelse og vurdering af mangler i tilfælde af ændringer af obligatoriske krav, der er relevante for typegodkendelse i Unionens sikkerheds- og miljølovgivning, skal Kommissionen udøve sine beføjelser til at tilpasse punkt 3 i bilag I til direktiv 2014/45/EU.

Nærmere bestemt er en undersøgelse med henblik på at vurdere, om det er omkostningseffektivt at inddrage eCall i rammerne af Den Europæiske Unions periodiske inspektionsordning, blevet afsluttet, og det anbefales at tilføje eCall til bilag I og bilag III til direktiv 2014/45/EU. I den forbindelse vil Kommissionen snart nedsætte en ekspertgruppe for at søge rådgivning og ekspertise fra medlemsstaterne og andre relevante interessenter med henblik på at udarbejde den delegerede retsakt.

Beføjelserne i artikel 6 i direktiv 1999/37/EF, som er nævnt ovenfor, er ikke blevet udøvet, idet der hverken er sket en udvidelse af Unionen eller en ændring af typeattesters indhold i den relevante typegodkendelseslovgivning (direktiv 2007/46/EF).

Beføjelserne i artikel 21 i direktiv 2014/47/EU, som er nævnt ovenfor, er ikke blevet udøvet, men i lighed med direktiv 2014/45/EU vil Kommissionen i nær fremtid udøve sin beføjelse med henblik på at ajourføre betegnelsen for køretøjsklasser (klasse T5-køretøjer), der følger af ændringer i lovgivningen om typegodkendelse (forordning (EU) 2019/519). Ovennævnte ekspertgruppe vil også snarest blive orienteret om udarbejdelsen af den delegerede retsakt med henblik på at ajourføre betegnelserne for køretøjsklasser i såvel direktiv 2014/45/EU som 2014/47/EU. Da kontrolmetoderne og listen over kontrolpunkter, metoder, årsager til ikke-godkendelse og vurdering af mangler forbliver uændrede, er der ikke udøvet andre beføjelser.



4. Konklusion

Med denne rapport opfylder Kommissionen sin rapporteringsforpligtelse i medfør af artikel 18, stk. 2, i direktiv 2014/45/EU, artikel 7, stk. 2, i direktiv 1999/37/EF og artikel 22, stk. 2, i direktiv 2014/47/EU.

Kommissionen opfordrer Rådet og Europa-Parlamentet til at tage rapporten til efterretning.